Caligrama

Un **caligrama** é un conxunto de palabras dispostas de tal xeito que forman unha imaxe relacionada tematicamente. Pode ser un poema, unha frase, unha parte da escritura ou unha soa palabra; a disposición visual pode depender dun certo uso da tipografía, da caligrafía ou xestualidade da escritura a man, por exemplo ao longo de liñas de texto non paralelas e curvas, ou en parágrafos con forma. A imaxe creada polas palabras ilustra o texto expresando visualmente o que di, ou algo estreitamente asociado; tamén pode, a propósito, mostrar algo contraditorio co texto ou ser enganoso, ou pode achegar pensamentos e significados adicionais ao texto.

## Algúns exemplos de autores 
Guillaume Apollinaire foi escritor de caligramas e autor dun libro de poemas chamado *Calligrammes*.

Blaise Cendrars, contemporáneo de Apollinaire, tamén explorou a poesía visual.

Vicente Huidobro: Poeta chileno que desenvolveu caligramas como parte do seu movemento creacionista.

Manuel Antonio, poeta galego das vangardas da xeración de 1925, afín ao creacionismo, tamén foi un profuso creador de caligramas.

E. E. Cummings, coñecido pola súa poesía non convencional en canto a formato e gramática, tamén experimentou con poesía visual.

Dylan Thomas. O poeta galés experimentou ocasionalmente con disposicións visuais nos seus poemas.

Augusto de Campos e Haroldo de Campos: Ambos irmáns, foron poetas brasileiros asociados ao movemento da poesía concreta, que ten moito en común co caligrama.

Ian Hamilton Finlay: Artista e poeta escocés que combinou poesía, explorando tamén a poesía concreta nada no Brasil, con escultura e xardinería, creando composicións visuais.

Mary Ellen Solt: Esta poeta americana foi coñecida polos seus caligramas, especialmente por poesías que tomaban a forma de flores.

José Juan Tablada escribiu un libro de caligramas en castelán titulado *"Li-Po y otros poemas".*

Emmett Williams, artista e poeta asociado ao movemento Fluxus, creou poesía visual que xoga coa forma e o significado.
[miniatura|400x400px|Primeira edición de *[De catro a catro* (1928) do poeta galego Manuel Antonio, autor de caligramas.]]
Eduardo Scala, é un artista plástico e poeta contemporáneo que se mergullou na creación de caligramas explorando a relación das artes e a lingüística. 

## Galería 

Ficheiro:Shiite_Calligraphy_symbolising_Ali_as_Tiger_of_God.svg|Caligrama dun tigre en escritura árabe
Ficheiro:Ioane_sineli,_klemaqsi_(snake).svg|Caligrama dunha serpe en alfabeto xeorxiano
Ficheiro:Guillaume_Apollinaire_Calligramme.JPG|Caligrama sobre a Torre Eiffel por Guillaume Apollinaire
Ficheiro:El_Cal·ligrama_més_gran_del_món_(26517405610).jpg|O maior caligrama do mundo, parte da exposición permanente do Museo Valenciano de Etnoloxía.
Ficheiro:Poire_typo..JPG|En 1834 un tribunal francés ordenou ao xornal satírico *Le Charivari* que publicase na súa primeira páxina unha sentenza ditada contra el por ter publicado un debuxo do rei Lois Filipe con forma de pera. O xornal imprimiu o documento segundo as instrucións, pero en forma de pera.
Ficheiro:54045.jpg|Caligrama en lingua catalá de Joan Salvat-Papasseit, con ilustración de Joaquín Torres-García. 

## Notas 
## Véxase tamén 
### Outros artigos 
* Ambigrama
* Caligrafía
* Caligrafía islámica
* Micrografía
* Poesía
* Poesía concreta
* Poesía visual

### Ligazóns externas 
* 
*  (con caligramas xaponeses)
*